Met wie wil jy jou vereenselwig en watter stories het jy om te vertel? Laat die Gees van die Here toe om deur hierdie gelykenis te ontdek wie jy werklik is – dalk dié een wat net verbyloop; dalk dié een wat eintlik deur jou menswees ander beroof en net daar laat; dalk dié een wat ‘n groot verskil kan maak deur net betrokke te raak.
Ek stel fondse beskikbaar aan die gemeente wat eintlik niks anders as ‘n belegging in God se koninkryk is nie. Ek kan my fondse beskikbaar stel deur elektroniese bydraes, ‘n maandelikse debietorder, kontant tydens die eredienste, Snapscan en my bankkaart te gebruik.
Dan wil ons ook baie baie dankie sê vir die addisionele R500 wat ons vir hierdie maand ontvang het. Ons het ‘n vyfde persoon met R500 by sy losiesgeld kon help. Dit bring tans groot verligting vir die kinders wat op die oomblik werklike finansiële nood ervaar. Dit bring ook dan mee dat daar nie so ‘n groot agterstallige bedrag in die losiesrekening opbou nie. Baie dankie hiervoor.